SAAM กำไร Q1 โตสนั่น 5 เท่า รับรายได้เพิ่ม หลังบุ๊คขาย 2 โรงไฟฟ้าญี่ปุ่น
SAAM กำไรไตรมาส 1/65 โตสนั่น 5 เท่า แตะ 55.61 ลบ. จากปีก่อนกำไร 9.12 ลบ. รับรายได้เพิ่ม จากการรับรู้กำไรจากการส่งมอบโครงการ 2 โรงไฟฟ้าญี่ปุ่น
SAAM กำไรไตรมาส 1/65 โตสนั่น 5 เท่า แตะ 55.61 ลบ. รับรายได้เพิ่ม จากการรับรู้กำไรจากการส่งมอบโครงการ 2 โรงไฟฟ้าญี่ปุ่น
10 พ.ค. 2565

บริษัท เอสเอเอเอ็ม ดีเวลลอปเมนท์ จำกัด (มหาชน)  หรือ SAAM รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

ทั้งนี้กลุ่มบริษัทฯ มีรายได้รวมเท่ากับ 72.77 ล้านบาท เพิ่มขึ้น 52.83 ล้านบาท หรือคิดเป็นร้อยละ 265 เมื่อเทียบกับงวดเดียวกันของปีก่อน เป็นผลมาจากการรับรู้กำไรจากการส่งมอบโครงการ SAAM Oita 01 Biomass Power และ โครงการ SAAM Oita 02 Biomass Power รวมถึงการจำหน่ายเงินลงทุนในบริษัทย่อยทางอ้อม กล่าวคือ Biomass Power Three GK และ Biomass Power Four GK ให้แก่นักลงทุนบริษัท Trading Company สัญชาติญี่ปุ่น ในขณะที่รายได้จากการขายและรายได้อื่นลดลงเล็กน้อย โดยรายได้อื่นส่วนใหญ่ประกอบด้วยรายได้ดอกเบี้ยรับและรายได้ค่าที่ปรึกษา ซึ่งไม่เกี่ยวข้องกับการดำเนินงาน
โดยบริษัทฯ ได้ส่งมอบโครงการโรงไฟฟ้าพลังงานชีวมวลที่ประเทศญี่ปุ่น  2 โครงการ ได้แก่ โครงการ SAAM Oita 01 Biomass Power และ SAAM Oita 02 Biomass Power ให้กับลูกค้า พร้อมทั้งจำหน่ายเงินลงทุนในบริษัทย่อย ซึ่งเป็นผู้ถือใบอนุญาตในโครงการดังกล่าว โดยมูลค่าของสัญญารวมทั้งสิ้น 218.84 ล้านเยน หรือเทียบเท่า 61.64 ล้านบาท ดังนั้น กลุ่มบริษัทฯ จึงรับรู้กำไรจากการขายเงินลงทุนดังกล่าวเป็นจำนวน 51.33 ล้านบาท